বহু প্রতীক্ষার পরে মোহনবাগান কলকাতা চ্যাম্পিয়ন। আর পুরনো ক্লাবের গৌরবের মুহূর্তেই অতীত ক্ষত যেন টাটকা হয়ে উঠেছে। ‘‘ওই সময়ে আর ফিরে যেতে চাই না। ম্যাচে নামার আগেই খবর পেয়েছিলাম আমার স্ত্রী-র মিসক্যারেজ হয়ে গিয়েছে। মাথায় কিছু কাজ করছিল না। যে চলে যায়, তাকে তো আর ফিরিয়ে আনতে পারব না। তবে অসুস্থ স্ত্রীর মুখে হাসি ফোটাতেই মাঠে নামার সিদ্ধান্ত নি-ই। সেই ট্রফি জয় ছিল আমার স্ত্রীর জন্য।’’ পুরনো স্মৃতিতে লুকিয়ে থাকা আঘাত যেন ফুটে উঠে চিডির প্রতিটি শব্দে।